Nóg twee vas na moord op Jhb-polisiehoofGenl.maj. Tirhani Maswanganyi Volgens die polisie sal die verdagtes vandag in die Pretoria-Noord-landdroshof verskyn. Die Saturday Star het vroeër berig dat die twee ander verdagtes verlede week in hegtenis geneem is en Donderdag in die Pretoria-Noord-landdroshof verskyn het. Maswanganyi se lyk is verlede Dinsdag in ŉ veld naby Hammanskraal, noord van Pretoria, gevind. Sy hande en voete was vasgebind. Maswanganyi se bakkie is langs die R101 gevind. Die nadoodse ondersoek is intussen afgehandel maar die uitslag daarvan sal eers tydens die moordverhoor bekend gemaak word. Nathi Mthethwa, minister van polisie, het intussen Donderdag tydens Maswanganyi se begrafnis beloof om alles moontlik te doen om uit te vind wat gelei het tot die “lafhartige” moord. Die polisie het vroeër ŉ beloning van R100 000 uitgeloof vir enige inligting oor die moord op Maswanganyi.